Bugogue

She lus 'sy chynney Rhamnaceae ee bugogue (Rhamnus cathartica).  T'ee dooghyssagh da'n Oarpey, yn Affrick heear hwoaie, as yn Aishey heear.Flora Europaea: Rhamnus catharticaGermplasm Resources Information Network: Rhamnus cathartica  T'ee ry-akin ayns America Hwoaie myr lus jesheenagh. 

 Jalloo-oaylleeaght 
She crouw yn-lhoamey t'ayn.  T'ee gaase wheesh as 8m er yrjid.  Ta roost dhone lheeah eck as banglaneyn jialgagh.  Ta duillagyn eelipsagh dys oohchrooagh glassey eck, mysh 2.5–9 cm er lheead as 1.2–3.5 cm er yrjid; t'ad maylartey.  Ta blaaghyn buighey-ghlassey kiare-petyllagh eck.  T'ad dioecious, as t'ad goll er pollnaghey ec shey-chassee.  She droop doo eh y mess eck, mysh 6–10 mm er crantessen, as ta daa dys kiare rassinyn ayn.  T'eh nieunagh da sleih, agh ta ein ad y ee gyn doilleeid, as skeaylley ny rassinyn 'sy check oc.

 Aase 
Ta bugogue gaase dy tappee, agh t'ee neuveayn.  T'ee  dy mie, as t'ee tramylt.  T'ee ny lus ruegyssagh as ta'n scaa eck lhiettal aase dooieyn dooghyssagh.  S'doillee eh ish y 'reayll fo; t'ee cur magh buinnaghyn dy breeoil erreish jee goll er giarrey ny lossey.

Hug Linnaeus Rhamnus catharticus urree, agh ren ad kerraghey yn ennym myr cathartica er y fa dy nee ennym genus bwoirrinagh ee Rhamnus.

 Ymmyd 
Ren ad ymmyd purgaidagh jeh roost as messyn ny lus traa dy row, agh s'goan shen nish er coontey fo-eiyrtyssyn gaueagh.Plants for a Future: Rhamnus cathartica  Ta'n fuygh creoi, agh cha nel monney ymmyd jeant jeh.  She lus bee foillycanyn 'sy ghenus Gonepteryx t'ayn, as oltey da noidyn scanshoil troaryn: Puccinia coronata as Aphis glycines. 

 Imraaghyn 

 Kianglaghyn magh 

Cathartica
Ronney:Lossreeyn daa-eckeeagh
Ronney:Blaanid yn Oarpey
Ronney:Blaanid yn Affrick Hwoaie
Ronney:Blaanid yn Aishey hempreilagh
Ronney:Bee foillycanyn
Ronney:Lossreeyn lheeys
Ronney:Lossreeyn ruegyssagh ayns America Hwoaie
Ronney:Lossreeyn soilshit 'sy vlein 1753
Ronney:Tacsyn lus-oaylleeagh enmyssit lesh Carl Linnaeus